Han var en av mennene bak den illegale avisen som ble utgitt fra Moelv i årene 1942 og 1943. På grunn av sin avisvirksomhet ble Sveen arrestert 15. mai 1943 og satt fengslet Bredtveit fengsel fra 23. mai til 24. desember hvorpå han ble overført til Grini fangeleir. 7. januar 1944 ble han flyttet til Sachsenhausen i Tyskland. Han var også innom fangeleirene i Lichtenrade og Neuengamme. Han satt fengslet frem til krigens slutt i 1945.